stanford-oval/wikipedia huggingface dataset:
Balkrishna Doshi

| Balkrishna Doshi |
| --- | --- |

Henkilötiedot
Syntynyt: 26. elokuuta 1927 Pune, Brittiläinen Intia
Kuollut: 24. tammikuuta 2023 (95 vuotta) Ahmedabad, Intia
Ammatti:  arkkitehti
Arkkitehti
Aktiivisena:  1950–
Koulutus:  Sir Jamsetjee Jeejebhoyn taidekoulu
Merkittävät työt:  Amdavad ni Gufa
Palkinnot
 Pritzker-palkinto (2018) 
Balkrishna Vithaldas Doshi, usein B. V. Doshi, (gudžaratiksi બાલકૃષ્ણ વિઠ્ઠલદાસ દોશી, Bālakṛṣṇa Viṭṭhaladāsa Dōśī; 26. elokuuta 1927 Pune, Brittiläinen Intia – 24. tammikuuta 2023 Ahmedabad, Intia) oli intialainen arkkitehti, joka palkittiin vuonna 2018 Pritzker-palkinnolla. Hän aloitti uransa Le Corbusier’n toimistossa ja oli johtamassa Intiassa monia hänen suunnitelmiaan. Doshi perusti vuonna 1956 oman toimistonsa ja toteutti sen kautta yli sata rakennushanketta ympäri Intiaa. Hän yhdisti arkkitehtuurissaan paikallisia vaatimuksia, kulttuuria ja tapoja.
Ura > Arkkitehtina

Balkrishna Doshi syntyi hinduperheeseen vuonna 1927. Hänen sukunsa oli kahden sukupolven ajan ollut mukana huonekaluteollisuudessa. Doshilla oli jo nuorena silmää taiteelle ja mittasuhteille, ja hänen opettajansa innotti häntä arkkitehtuurin pariin. Doshi aloitti vuonna 1947 arkkitehtuuriopinnot Sir Jamsetjee Jeejebhoyn taidekoulussa, joka on Intian vanhin korkeakoulu alallaan.
Doshi tapasi vuonna 1950 Lontoossa Le Corbusier’n, jonka toimistossa hän työskenteli neljän vuoden ajan. Hän palasi sitten Intiaan, missä hän valvoi Ahmedabadissa Le Corbusier’n projekteja, kuten kutomon omistajien järjestön rakennuksen ja Villa Sarabhain rakennustöitä.
Doshi asettui Ahmedabadiin ja perusti siellä vuonna 1956 oman toimistonsa, Vastushilpan, joka on myöhemmin nimetty Vastushilpa Consultantsiksi. Yritys on toteuttanut yli sata rakennushanketta ympäri Intiaa ja tehnyt yhteistyötä muun muassa Louis Kahnin kanssa. Doshin ensimmäisissä omissa töissä oli paljon vaikutteita oppi-isiensä arkkitehtuurista. Ahmedabadin arkkitehtuurikoulun rakennuksessa on samantyylinen ruudukkojulkisivu kuin kutomo-omistajien rakennuksessa, ja lisäksi siinä on käytetty samalla tavalla tiiltä ja betonia kuin Villa Sarabhaissa.
Doshi oli mukana myös suunnittelemassa kohtuuhintaisia asuntoja ympäri Intiaa, missä monissa kaupungeissa oli paha asuntopula. Hän suunnitteli muun muassa vuonna 1973 Life Insurance Corporationin asunnot Ahmedabadiin ja vuonna 1989 Aranyan rakennusprojektin Indoreen. Näistä tunnetumpi on jälkimmäinen, joka oli tarkoitettu ala- ja keskiluokan perheille. Doshi suunnitteli 80 mallitaloa yhden huoneen kodeista isompiin rakennuksiin.
Doshin töihin kuuluvat myös Ahmedabadissa sijaitsevat Indologian instituutti (1962) ja Premabhai Hall (1976) sekä Indian Institute of Management Bangalore (1977–1992). Kokeellisempaa arkkitehtuuria edustaa Ahmedabadin Amdavad ni Gufan taidegalleria. Maqbool Fida Husainin töitä esittelevä galleria on maan alla, ja se muistuttaa luolamaista tilaa. Sen pylväät ovat epäsäännöllisiä ja näyttävät mineraalikerrostumilta.
Ura > Opetus- ja koulutustehtävät

Doshi perusti vuonna 1978 Vastushilpan ympäristösuunnittelun opiskelu- ja tutkimussäätiön. Sen tarkoituksena oli kehittää paikalliseen intialaiseen ympäristöön ja sosiokulttuuriseen tilanteeseen soveltuvia tapoja ja suunnittelustandardeja. Doshi oli perustamassa myös Ahmedabadin arkkitehtuurin ja kaupunkisuunnittelun koulua, joka vuonna 2002 nimettiin CEPT-yliopistoksi. Doshi toimi urallansa myös koulun johtajana.
Doshi opetti myös useissa yliopistoissa ympäri maailmaa. Hän toimi vierailevana professorina muun muassa Massachusetts Institute of Technologyssä, Washington University in St. Louisissa ja Hongkongin yliopistossa.
Tunnustukset

Doshi sai vuonna 2018 arvostetun Pritzker-palkinnon. Hän on saanut uransa aikana monia muitakin tunnustuksia. Intian valtion Padma Shri -palkinnon hän sai 1976, Intian arkkitehtien instituutin kultamitalin 1988, Ranskan arkkitehtuuriakatemian kultamitalin myös vuonna 1988, arkkitehtuurin Aga Khan -palkinnon 1993–1995 ja Ranskan Ordre des Arts et des Lettres -ritarikunnan upseerin arvon 2011.
Aiheesta muualla

Kuvia tai muita tiedostoja aiheesta Balkrishna Doshi Wikimedia Commonsissa
Bargaining

| ”Bargaining” |
| --- | --- |
Sarja:  Buffy, vampyyrintappaja
Jakson nro.:  Kausi 6 Jakso 101, 102
Ohjaaja:  David Grossman
Käsikirjoittaja(t):  Marti Noxon (osa 1) David Fury (osa 2)
Esitetty:  2001
Tuotantokoodi:  6ABB01 & 6ABB02
"Bargaining" on kaksiosainen jakso televisiosarjassa Buffy, vampyyrintappaja, koostuen ensimmäisestä ja toisesta jaksosta. Ne ovat myös 101. ja 102. jaksot koko ohjelmassa. Kahdesta jaksosta koostuva osa esitettiin 2. lokakuuta 2001. Jaksot on kirjoittanut Marti Noxon ja David Fury ja ohjannut David Grossman.
Scooby Gang herättää henkiin Buffy Summersin (Sarah Michelle Gellar), hänen kuolemansa jälkeen. Rupert Giles (Anthony Stewart Head) palaa Englantiin, ja ryhmä moottoripyörädemoneita tuhoavat Sunnydalen.
Jaksossa näyttelevät Sarah Michelle Gellar, Nicholas Brendon, Alyson Hannigan, Anthony Head, James Marsters, Emma Caulfield, Michelle Trachtenberg ja Amber Benson.
Juoni > Osa 1

Buffy on kuollut jaksossa "The Gift" ja Buffybot korvaa häntä. Jakso alkaa hautausmaalla, jossa Scooby Gang tuhoaa vampyyreita. Willow antaa ohjeita telepatian avulla ja muut tappavat. Muille ei voi kertoa Buffyn olevan todella poissa, vaan uudelleen ohjelmoitu Buffybot esittää Buffyn roolia. Hetken keittiössä tuntuu olevan kaikki normaalia. Buffybot tekee voileipiä ja muut keskustelevat. Xander saapuu paikalle ja Anya soittaa kertoakseen löytäneensä Osirisin uurnan. Buffybotille sanotaan, ettei hän saa vastata puhelimeen jos joku soittaa, koska se voi olla Dawnin isä. He tietävät jos Herra Summers tietää Buffyn kuolleen, hän hakee Dawnin pois. Buffybot halaa ymmärrykseksi Dawnia ja se saa kaikki hieman apeiksi.
Buffybotilla on myös suuri haaste edessä. Hänen pitää mennä Dawnin mukaan kouluun Dawnin huoltajana. Buffybot suoriutuu tehtävästä hyvin, vaikka saakin ihmiset hieman hämilleen oudoista kysymyksistä. Toisaalla taas Giles tekee lähtöä ja keräilee tavaroitaan. Kaupan haltuunsa saava Anya hermoilee ja on mustasukkainen Gilesin omistamista tavaroista. Dawn kertoo Spikelle Buffybotin koulu tapaamisesta ja Spike sanoo sen olevan ymmärrettävää. Spike sanoo, että Buffybot toimii oletettavasti ja että koulut tekevät robotteja. Pian hän kuitenkin korjaa lauseensa ja sanoo, että Dawnin tulee käydä koulunsa, koska Buffy haluaisi sitä. Dawn myös antaa Spikelle luvan jättää hänet hetkeksi yksin, mutta tämä saa Spiken vain suuttumaan, koska hän oli luvannut pitää Dawnista huolta.
Toisaalla Buffybot menee auttamaan vampyyrin uhriksi joutunutta naista ja vampyyri onnistuu sekoittamaan robotin navigointijärjestelmän. Vampyyri karkaa paikalta kertomaan muillekin Tappajan olevan robotti. Scooby Gang taas keskustelee Buffyn henkiin herättämisessä. Päättäväinen Willow haluaa tehdä sen heti, mutta Xander on epäileväinen. Willow palaa Summersien talolle, joka on nykyään hänen kotinsa, ja Spike näyttää hänelle rikkoutuneen Buffybotin. Willow alkaa korjata robottia, mutta Buffybotin kehuista suuttunut Spike poistuu paikalta.
Yöllä siskonsa menettänyt Dawn on surullinen ja menee ladattavana olevan Buffybotin viereen nukkumaan. Giles yrittää treenata Buffybottia aamulla, kuin treenaisi Buffya, mutta Anya muistuttaa sen turhuudesta. Tappaja-uutisesta innostuneet kaaosdemonit lähtevät moottoripyörillään kohti Sunnydalea. Scooby Gang suunnittelee iltaa ja löytää Gilesin viestin lähdöstään. He suuntaavat lentokentälle hyvästelemään Gilesin.
Scooby Gang jättää Dawnin Spikelle ja lähtee Buffyn haudalle. Demonit saapuvat Sunnydaleen ja alkavat aiheuttaa kaaosta. Willow'ta koetellaan ja muut joutuvat katsomaan sitä. Spike lähtee viemään Dawnia moottoripyörällä suojaan. Demonit saavat vahingoitettua Buffybottia ja se lähtee Willow'n luo korjattavaksi, kuten se on ohjelmoitu. Se vie demonit suoraan Buffyn haudalle, jossa rituaali on vielä kesken. Demonit rikkovat Osirisin uurnan ja Scooby Gang tietää epäonnistuneensa. Anya ja Tara juoksevat pakoon ja Xander kantaa heikon Willown pois. Demonit ottavat Buffybotin kiinni.
Juoni > Osa 2

Buffy herää hauta-arkussaan. Hän on šokissa. Buffy joutuu kynsimään itsensä ulos arkusta. Muut luulevat taian epäonnistuneen ja pettyneinä palaavat taikakauppaan. Buffy ryömii ulos haudastaan ja lähtee tuhotulle kadulle. Järkyttynyt Buffy tulee rovion luo, missä demonit ovat Buffybotin kanssa. Buffybotin raajat revitään irti ja se saa Buffyn kiljumaan. Demonit huomaavat Buffyn ja hän lähtee karkuun. Pakoon juostessaan hän törmää Scooby Gangiin, joka on etsimässä Dawnia. Scooby Gang yrittää rauhoitella Buffya ja demonit tulevat paikalle. Buffy hakkaa demonit ja juoksee pois paikalta.
Spike ja Dawn löytävät rovion, jossa rikottu Buffybot on. Sekava Buffybot kysyy Dawnilta: "Minne minä menin?". Dawn tajuaa lopulta Buffyn olleen siellä ja lähtee etsimään häntä. Buffy taas pyrkii torniin, josta hän oli hypännyt kohtaloonsa. Dawn saapuu sinne Buffyn perässä ja yrittää estää Buffya hyppäämästä. Lopulta rakennuksen alkaessa sortua, Buffy vie Dawnin sieltä pois. Turvassa Dawn halaa Buffya ja sanoo tämän olevan kotona taas.
Aiheesta muualla

Bargaining (osa 1) (Arkistoitu – Internet Archive) (englanniksi)
Bargaining (osa 1) (englanniksi)
Bargaining (osa 2) (englanniksi)
Bargaining (osa 2) (Arkistoitu – Internet Archive) (englanniksi)
Buffy, vampyyrintappaja
| --- | --- |
Sarja:  Elokuva · Sarja · Sarjakuvat (Eight · Nine · Ten)
Jaksot:  ”Ruumis” · ”Paluu” · ”Vielä kerran tunteella”
Hahmot:  Buffy Summers · Faith Lehane
Spin-offit:  Angel · Fray
Brun geitost

Brun geitost on norjalainen vuohen maidosta tehty juusto. Se on tyypiltään ruskea juusto. Sen valmistu aloitetaan mahdollisimman nopealla valmistusmenetelmällä. Juustoa kypsennetään rautapannulla uunissa 10–12 tuntia. Sen maku on imelä, tyypillinen vuohenjuuston maku.
Besigheim

| Besigheim |
| --- | --- |

 vaakuna
 Besigheim
 Koordinaatit: 48°59′58″N, 9°8′29″E 
Valtio:   Saksa
Osavaltio:  Baden-Württemberg
Hallintopiiri:  Stuttgart
Piirikunta:  Ludwigsburgin piirikunta
Pinta-ala:  
 – Kokonaispinta-ala:  16,83 km²
Väkiluku (30.6.2022):  12 841
 – Väestötiheys:  758,9 as./km²
Postinumero:  74354
Rekisterikilpi:  LB
 
 www.besigheim.de 
Infobox OKVirheellinen NIMI-arvo: 
Besigheim on pikkukaupunki Baden-Württembergin osavaltiossa, Ludwigsburgin piirikunnassa Saksassa. Kesäkuun 2022 lopussa sen väkiluku oli 12 841 ja väestötiheys 758,9 as./km². Besigheim sijaitsee Neckarin ja Enzin varrella. Kaupungin keskustassa sijaitsee paljon historiallisia rakennuksia.
Historia

Besigheimin hallinto ja kaupunki tulivat vuonna 1595 Württembergin herttuoiden hallintaan. Tätä ennen se kuului lähes viisi vuosisataa Badenin rajakreiveille, jotka rakensivat kaupunkiin kaksi linnakompleksia vuonna 1220. Toinen niistä sijaitsi kaupungin eteläpäässä vuorien lähistöllä, toinen pohjoisessa joen lähistöllä. Rajakreivit (markkraavit) antoivat kaupungille pian markkina- ja kaupunkioikeudet. Vuonna 1227 kaupunkia kutsuttiin oppidumiksi.  Ensimmäisen kerran kaupunki mainittiin vuonna 1153.
Erityisesti 1400-luvulta lähtien kaupunki koki taloudellisen kehityksen, sillä kaupungissa alettiin valmistaa viiniä ja käsitöitä. Näihin aikoihin kaupunkiin rakennettiin myös kaupunginkirkko kallisarvoisella Besigheim-alttarilla, raatihuone, kaupungintaloja sekä viinipuristin vuonna 1591. Osa näistä on edelleen tallessa ja ovat arkkitehtonisia todisteita talouden nousukaudesta kaupungissa.
Kaupungissa koettiin talonpoikaissota vuonna 1525 ja kolmikymmenvuotinen sota vuosina 1618–1648, josta aiheutui ongelmia erityisesti väestönkasvuun. Väestöä kuoli myös kaupungissa olleen ruton takia. Vielä myöhemmin vuosina 1688 ja 1693 kaupunki kärsi sodasta ja niiden tuhoista, kun Pfalzin perimyssodan takia aiemmin vuonna 1220 rakennettu toinen linnoista vaurioitui niin pahasti, että se täytyi purkaa.
1800-luvulla kaupunki sai oman tuomioistuimen sekä hallintovallan.
Infrastruktuuri parantui erityisesti vuosisadan vaihteessa, sillä vuonna 1897 vesihuoltoa laajennettiin ja vuosien 1902–1903 aikana kaupunkiin rakennettiin sähköt. Toisen maailmansodan viimeisimpinä päivinä saksalaiset joukot räjäyttivät historiallisen Enzbrücke-sillan. Vuonna 1948 se rakennettiin uudelleen vanhoille perustuksille.
Aiheesta muualla

Kuvia tai muita tiedostoja aiheesta Besigheim Wikimedia Commonsissa
Kaupungin nettisivut (saksaksi)
Ludwigsburgin piirikunnan kaupungit ja kunnat
Affalterbach
Asperg
Benningen am Neckar
Besigheim
Bietigheim-Bissingen
Bönnigheim
Ditzingen
Eberdingen
Erdmannhausen
Erligheim
Freiberg am Neckar
Freudental
Gemmrigheim
Gerlingen
Großbottwar
Hemmingen
Hessigheim
Ingersheim
Kirchheim am Neckar
Korntal-Münchingen
Kornwestheim
Löchgau
Ludwigsburg
Marbach am Neckar
Markgröningen
Möglingen
Mundelsheim
Murr
Oberriexingen
Oberstenfeld
Pleidelsheim
Remseck
Sachsenheim
Schwieberdingen
Sersheim
Steinheim an der Murr
Tamm
Vaihingen an der Enz
Walheim
Canindeyú

Departementti Paraguayn kartalla
Canindeyú on Paraguayn departementti. Sen pinta-ala on 14 667 neliökilometriä. Vuonna 2010 asukkaita oli 183 700. Departementin pääkaupunki on Salto del Guairá.
Departementti on saanut paljon vaikutteita rajanaapuri Brasiliasta. Siellä tuotetaan yerba mateta.
Brown Album

| Brown Album Primus |
| --- | --- | --- |

Studioalbumin tiedot
 Äänitetty : Joulukuu 1996 - Huhtikuu 1997
 Julkaistu: 8. heinäkuuta, 1997
 Kesto: 57.01
 Levy-yhtiö: Interscope
Listasijoitukset
  14.
Primuksen muut julkaisut
| Tales from the Punchbowl 1995 | Brown Album 1997 | Rhinoplasty 1998 |
Brown Album on Primuksen viides albumi. Se on myös ensimmäinen albumi jolla rumpuja soittaa Tim "Herb" Alexanderin sijasta Brian "Brain" Mantia.
Kappalelista

The Return of Sathington Willoughby – 5.04
Fisticuffs – 4.25
Golden Boy – 3.05
Over the Walls – 2.41
Shake Hand With Beef – 4.02
Camelback Cinema – 4.00
Hats Off – 1.57
Puddin` Taine – 3.37
Bob`s Party Time Lounge – 4.44
Duchess and the Proverbial Mind Spreading – 3.30
Restin`Bones – 4.29
Coddingtown – 2.52
Kalamazoo – 3.31
The Chastising of Renegade – 5.03
Arnie – 3.54
Kokoonpano

Les Claypool – Basso, Laulut
Larry LaLonde – Kitara
Brian "Brain" Mantia – Rummut
Aiheesta muualla

Brown Album Discogsissa. (englanniksi)
Boa Vista

Boa Vista (suom. hyvä näkymä) tai Boavista voi tarkoittaa seuraavia asioita:
Boa Vista, yksi Kap Verden saarista
Boa Vista, Roraiman osavaltion pääkaupunki Brasiliassa
Boavista FC, portugalilainen jalkapalloseura
Circuito da Boavista, moottorirata Portugalin Portossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boa Vista”, voi hakea sivunnimihaulla, laajalla sivunnimihaulla tai tekstihaulla.
Boa

Boa tai BoA voi viitata muun muassa seuraaviin:
boat, jättiläiskäärmeiden alaheimo
BoA, eteläkorealainen laulaja
Bank of America (BoA), amerikkalainen pankki
Boliviana de Aviación (BoA), bolivialainen lentoyhtiö
Boa, saari Pohjois-Irlannissa
Boa, koristeellinen vaateparsi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boa”, voi hakea sivunnimihaulla, laajalla sivunnimihaulla tai tekstihaulla.
Brundall Gardensin rautatieasema

Brundall Gardensin rautatieasema on rautatieasema Brundallin kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.
Asema avattiin 1. elokuuta 1924 nimellä Brundall Gardens Halt. Nimi lyheni jossakin vaiheessa nykyiseen muotoonsa, mutta tarkkaa ajankohtaa ei tunneta. Asemaa käytti 14 022 matkustajaa kaudella 2017–2018.
Brundallin rautatieasema

Brundallin rautatieasema on rautatieasema Brundallin kylässä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.
Asema avattiin 1. toukokuuta 1844. Sitä käytti noin 100 000 matkustajaa kaudella 2017–2018.
Brundallin asema vuonna 1979.
Binga Tupamäki

| Binga Tupamäki> Henkilötiedot |
| --- | --- |
Syntynyt: 2. lokakuuta 1998 (ikä 26) Sichuan, Kiina
Kansalaisuus:  Suomi
Poliitikko
Puolue:  Kansallinen Kokoomus
Kotipaikka:  Kauniainen, Suomi
Koulutus:  oikeustieteen maisteri (2022)
Aiheesta muualla
www.binga.fi
Binga Tupamäki (s. 2. lokakuuta 1998 Sichuan, Kiina) on suomalainen kokoomuslainen poliitikko. Hän toiminut Kauniaisten kaupunginvaltuutettuna vuodesta 2017. Tupamäki valittiin marraskuussa 2023 Kokoomusnuorten puheenjohtajaksi vuosille 2024–2025.
Elämä ja ura

Tupamäki syntyi Kiinan Sichuanissa, mistä hänet adoptoitiin Suomeen 2-vuotiaana. Hänen isänsä Olavi Tupamäki toimi kansanedustajana SMP:n ja SKYP:n eduskuntaryhmissä vuosina 1970–1975.
Tupamäki kävi peruskoulun ja lukion Helsingin ranskalais-suomalaisessa koulussa, mistä hän valmistui ylioppilaaksi vuonna 2017. Tupamäki suoritti filosofian opintoja King's Collegessa Lontoossa, mutta palasi Suomeen opiskelemaan oikeustiedettä. Hän valmistui oikeustieteen maisteriksi kolmessa vuodessa Helsingin yliopistosta vuonna 2022. Tupamäen pro gradu -tutkielma käsitteli marxismi-leninismin ja oikeusvaltion suhdetta.
Tupamäki valittiin Kauniaisten kaupunginvaltuustoon vuonna 2017. Hän on toiminut mm. Kauniaisten tarkastuslautakunnan puheenjohtajana. Kokoomusnuorten liittohallitukseen Tupamäki nousi ensi kerran vuonna 2017 ja uudelleen vuonna 2022. Vuonna 2021 hän toimi Uudenmaan Kokoomuksen varapuheenjohtajana.
Tupamäki valittiin marraskuussa 2023 Kokoomusnuorten puheenjohtajaksi vuosille 2024–2025. Hän voitti jäsenäänestyksessä vastaehdokkaansa, silloisen varapuheenjohtaja Maria Mialan äänin 420–297.
Vaalimenestys > Kuntavaalit

2017: 49 ääntä (Kauniainen, valittiin)
2021: 98 ääntä (Kauniainen, valittiin)
Vaalimenestys > Eduskuntavaalit

2019: 770 ääntä (Uudenmaan vaalipiiri, ei valittu)
2023: 1 819 ääntä (Uudenmaan vaalipiiri, ei valittu)
Careproctus improvisus

| Careproctus improvisus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Simppukalat Scorpaeniformes
Heimo::  Imukalat Liparidae
Suku::  Careproctus
Laji::  improvisus
Kaksiosainen nimi
 Careproctus improvisus  Andriashev & Stein, 1998 
Infobox OKNimi-testi OK: 
Careproctus improvisus on imukalojen (Liparidae) heimoon kuuluva merivesissä elävä kalalaji. Sitä tavataan Eteläiseltä jäämereltä. Careproctus improvisus -laji elää noin 260–306 metrin syvyydessä.
Caatiba

| Caatiba |
| --- | --- |
 lippu:  vaakuna
 Caatiban sijainti Bahiassa
 Caatiba
 Koordinaatit: 14°58′37″S, 40°24′28″W 
Valtio:  Brasilia
Osavaltio:  Bahia
Suuralue:  Centro Sul Baiano
Ala-alue:  Vitória da Conquista
Perustettu:  1961
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  579,137 km²
Korkeus:  307 m
Väkiluku (2010):  11 420
 – Väestötiheys:  22,14 as./km²
Infobox OKVirheellinen NIMI-arvo: 
Caatiba on kunta Bahian osavaltiossa, Centro Sul Baianon suuralueella ja Vitória da Conquistan ala-alueella, Brasiliassa. Kaupungin asukasluku on 11 420 (2010) ja pinta-ala 579,137 km². Vuoteen 1961 asti Caatiba kuului Vitória da Conquistaan, jolloin siitä tuli itsenäinen kuntansa.[lähde? ] Jalkapalloilija Ady on syntynyt Caatibassa. Caatiban naapurikunnat ovat Barra do Choça, Itambé, Planalto, Nova Canaã, Itororó ja Itapetinga.
Aiheesta muualla

Kuvia tai muita tiedostoja aiheesta Caatiba Wikimedia Commonsissa
Buurisota

Buurisodat olivat Etelä-Afrikassa vuosina 1880–1902 brittien ja pääosin hollantilaista alkuperää olevien buurien välillä käytyjä sotia, joiden syinä olivat pyrkimykset perustaa Etelä-Afrikkaan kaksi itsenäistä buuritasavaltaa ja maan timantti- ja kultavarantojen hallinta:
ensimmäinen buurisota 12. joulukuuta 1880 – 23. maaliskuuta 1881
toinen buurisota 11. lokakuuta 1899 – 31. toukokuuta 1902.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Buurisota”, voi hakea sivunnimihaulla, laajalla sivunnimihaulla tai tekstihaulla.
Caatinga

Caatingaa kosteaan aikaan.
Caatinga on kasvillisuustyyppi, jota esiintyy Brasilian koillisosassa. Se on kuivaa pensastoa, jolle ovat tyypillisiä piikkiset pensaat ja pikkupuut, jotka tiputtavat lehtensä kuivan kauden ajaksi. Kenttäkerroksessa on paljon kaktusmaisia mehikasveja ja paksuvartisia lajeja. Lisäksi caatingalle ovat tyypillisiä yksivuotiset, ruohovartiset lajit, jotka nousevat pintaan sadekauden alkaessa ja kukkivat nopeasti.
Caatinga-alueella on kaksi vuodenaikaa: kuuma ja kuiva talvi ja kuuma ja kostea kesä, joka alkaa joulu-tammikuussa.
Caatinga on yksi maailman tiheimmin asuttuja puoliaavikoita, ja monet sen kasvit ja eläimet ovat uhanalaisia. Näihin kuuluvat etelänpallovyötiäinen (Tolypeutes matacus), jaguaari ja muurahaiskarhuihin kuuluva tamandua.
Aiheesta muualla

Wikimedia Commonsissa on kuvia tai muita tiedostoja aiheesta .
Caatinga (World Wildlife Fund)
Burevestnik

Burevestnik (ven. Буревестник) tarkoittaa myrskylintua.
Pesnja o Burevestnike, Maksim Gorkin runo vuodelta 1901
Burevestnik, Bars-luokan sukellusvene vuodelta 1916
Projekti 1135 ”Burevestnik”, eli Krivak-luokka, fregattiluokka
9M730 Burevestnik, ydinkäyttöinen risteilyohjus
Burevestnik oli Neuvostoliiton opiskelijoiden ja opettajien urheiluseuran nimi. Seuroja on useissa kaupungeissa ja eri lajeissa.
Burevestnikin jäätikkö Etelämantereella, sai nimensä bulgarialaisen kalastusaluksen mukaan
Burevestnikin metroasema, Nižni Novgorodin metron asema
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Burevestnik”, voi hakea sivunnimihaulla, laajalla sivunnimihaulla tai tekstihaulla.
Blackfield II

| Blackfield II Blackfield |
| --- | --- | --- |

Studioalbumin tiedot
 Julkaistu: 6. maaliskuuta 2007
 Tuottaja(t): Steven Wilson
 Tyylilaji: taiderock
 Kesto: 42.31
 Levy-yhtiö: Snapper Music, Atlantic Records, We Put Out Records
Blackfieldin muut julkaisut
| Blackfield 2004 | Blackfield II 2007 | Welcome to my DNA 2011 |
Blackfield II on rockyhtye Blackfieldin toinen studioalbumi, joka julkaistiin 6. maaliskuuta 2007. Sen musiikin ovat säveltäneet ja sanoittaneet Steven Wilson ja Aviv Geffen.
Kappaleet

Once – 4.03
1,000 People – 3.54
Miss U – 4.13
Christenings – 4.37
This Killer – 4.06
Epidemic – 4.59
My Gift of Silence – 4.05
Some Day – 4.22
Where is My Love? – 2.59
End of the World – 5.13
Kokoonpano

Aviv Geffen – kosketinsoitin, muut kitarat, laulu
Steven Wilson – kitarat, muut koskettimet, laulu
Daniel Salomon – piano
Seffy Efrati – basso
Tomer Z – rummut & lyömäsoittimet
Arvostelut

AllMusic:
The Aquarian: A+
Desibeli.net:
Imperiumi.net:
PopMatters: 7/10
Soundi:
Blackfield (albumi)

| Blackfield Blackfield |
| --- | --- | --- |

Studioalbumin tiedot
 Julkaistu: helmikuu 2004
 Tuottaja(t): Steven Wilson & Aviv Geffen
 Tyylilaji: taiderock
 Kesto: 37.01
 Levy-yhtiö: Helicon Records, Snapper Music, Kscope
Blackfieldin muut julkaisut
|   | Blackfield 2004 | Blackfield II 2007 |
Blackfield on rockyhtye Blackfieldin esikoisalbumi, joka julkaistiin helmikuussa 2004. Albumin kappaleet ovat säveltäneet ja sanoittaneet Steven Wilson ja Aviv Geffen. Kappaleet ”Cloudy Now” ja ”Scars” ovat englanninkielisiä covereita Aviv Geffenin aiemmista kappaleista.
Kappaleet

Open Mind – 3.51
Blackfield – 4.06
Glow – 4.00
Scars – 4.00
Lullaby – 3.33
Pain – 3.49
Summer – 4.12
Cloudy Now – 3.34
The Hole in Me – 2.47
Hello – 3.09
Kokoonpano

Aviv Geffen – kosketinsoitin, muut kitarat, laulu
Steven Wilson – kitarat, muut koskettimet, laulu
Daniel Salomon – piano
Seffy Efrati – basso
Tomer Z – rummut & lyömäsoittimet
Arvostelut

AllMusic: